
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/2 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	14 de gener de 2019 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Ramon Xandri i Solé, 2n tinent d’alcaldia
Sara Alarcón i Postils, regidora de Cultura


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/1 de la Junta de Govern Local de la sessió duta a terme el dia 7 de gener de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AIGÜES
	Expedient 96/2019. Anàlisis aigua 2019 – Unitat d’Aigües de la Diputació de Lleida

	Favorable
	Tipus de votació: unanimitat

	Vist l’escrit presentat per l’Àrea de Planificació i Cooperació Municipal – Unitat d’Aigües de la Diputació de Lleida on s’adjunta el detall de la distribució prevista de les anàlisis d’aigua destinada al consum humà al municipi de Solsona i de les instal·lacions municipals per a l’any 2019;
Atès que la distribució de mostres ha estat adaptada als criteris que estableix el RD 140/2003, de 7 de febrer, i als criteris del Pla de Vigilància i Control Sanitari de les Aigües de Consum Humà de Catalunya, publicats el desembre de 2005;
Atès que els controls analítics seran adaptats en tot moment als criteris que l’Agència de Salut Pública de Catalunya estableixi en cada moment;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar la proposta de distribució d’anàlisis d’aigua 2019 presentada.


CULTURA
	Expedient 84/2019. Club BTT Solsonès – utilització equipament municipal i material

	Favorable
	Tipus de votació: unanimitat

	Vista la sol·licitud presentada i subscrita per ILR, amb DNI núm. *900Z, secretari del Club BTT del Solsonès, en què exposa que el dia 27 de gener, s'organitza una activitat de celebració del 20è aniversari del Club, consistent en una sortida en BTT per diferents corriols i camins de l'entorn de Solsona i un esmorzar i demana autorització per poder utilitzar l'espai de la plaça de l'1 d'Octubre, el vestíbul de la Sala Polivalent, un equip de megafonia i taules i cadires per a 50 persones; també demana poder utilitzar els vestuaris de l'Escola Setelsis pels participants de la cursa que es vulguin dutxar;
A proposta de l'alcalde i de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 87/2019. Biblioteca Francesc Villegas – programa Festa Major de Solsona 2018

	Favorable
	Tipus de votació: unanimitat

	Vista la sol·licitud presentada per Biblioteca Francesc Villegas, en què demana un programa de la Festa Major de Solsona 2018, per al seu fons documental;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 2217/2018. Ajut vestits pubilles i hereus – Festa Major 2018

	Favorable
	Tipus de votació: unanimitat

	Atès que el proppassat dia 7 de setembre de 2018 es va celebrar l'elecció de la pubilla i de l'hereu de Solsona i de la seva donzella d'honor i del seu fadrí, respectivament, resultant escollida com a pubilla LRQ i com a donzella d'honor MFC i resultant escollit com a hereu RML i com a fadrí FCR;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda fer efectiva la quantitat de 150,00 € a cadascun/a com a contribució a les despeses que genera la seva elecció.


ESPORTS
	Expedient 78/2019. Futbol Base Solsona Arrels - CF Solsona – utilització instal·lacions camp de futbol

	Favorable
	Tipus de votació: unanimitat

	Vista la sol·licitud presentada i subscrita pel representant del Futbol Base Solsona Arrels i del CF Solsona en què demana poder accedir a les instal·lacions del camp de futbol el dia 13 de gener, de les 12.00 a les 14.00 hores, per tal de celebrar un matí d'intercanvi de cromos de l'àlbum que han editat;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i comunica al sol·licitant que s'haurà de deixar el material esportiu i les instal·lacions en les mateixes condicions que les han trobat.


	Expedient 79/2019. XXXIII edició de l'Estada EliteJove

	Favorable
	Tipus de votació: unanimitat

	Vista la sol·licitud presentada i subscrita pel director d’Elite Jove, en què demana el suport i la col·laboració de l’Ajuntament de Solsona per poder dur a terme la XXXIII edició de l’estada EliteJove (2019) a la ciutat de Solsona amb les peticions següents:
Dates
- 1r torn (48 jugadors cadets/juniors), del 30 de juny al 6 de juliol
- 2n torn (70 jugadors minis/infantils), del 7 al 13 de juliol
- 3r torn (70 jugadors infantils/cadets) del 14 al 20 de juliol.
Horaris pavelló vell
- matins de dilluns a dissabte, de les 10.30 a les 13.00 hores
- tardes de dilluns, dimarts, dijous i divendres, de les 16.00 a les 19.00 hores
- tardes de dimecres, de les 16.00 a les 18.00 hores
- tardes de dissabte, de les 16.30 a les 20 hores
- tardes de diumenges, de les 17.00 a les 20.15 hores
- nits de diumenge, dilluns, dimarts, dijous i divendres, de les 22.00 a les 23.45 hores.
Horaris del pavelló nou
- matins de dilluns a dissabte, de les 9.30 a les 13.00 hores
- tardes de dilluns, dimarts, dijous i divendres, de les 16.00 a les 19.30 hores
- tardes de dimecres, de les 16.00 a les 18.00 hores
- tardes de dissabtes, de les 16.30 a les 20.00 hores
- tardes de diumenges, de les 17.00 a les 20.15 hores
- nits de dilluns, dimarts, dijous i divendres, de les 22.00 a les 23.45 hores.
Servei de cuina i menjador
- disponibilitat per utilitzar la cuina i el menjador de l’edifici annex a l’IES Francesc Ribalta amb tot el seu equipament segons el conveni de col·laboració firmat per l’Ajuntament de Solsona, l’IES Francesc Ribalta i A. B. EliteJove.
Lloc de residència i calendari
- utilització del local annex al pavelló i del pis superior com a residència per als jugadors i tècnics participants, i per tal d’adequar-lo, disposar-ne a partir del dia 15 de juny.
Col·laboracions diverses
- utilització de les piscines, de les 10.00 a les 19.45 hores
- utilització dels vestidors dels dos pavellons
- cessió de la sala de reunions d’entitats, amb una línia telefònica operativa per mantenir la pàgina web
- seguiment i manteniment dels plans d’emergència dels immobles utilitzats
- disponibilitat de l’equip de megafonia
- assistència de les autoritats de l’Ajuntament als actes principals.
Els sol·licitants es comprometen a fer un seguiment acurat per deixar les instal·lacions netes d'estris personals i esportius, així com una correcta comunicació amb el personal dels pavellons;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i fixar una taxa de dos mil set-cents tres euros (2.703,00 €) per l’ús de les instal·lacions municipals per dur a terme el campus EliteJove de l’estiu del 2019. El pagament d’aquesta taxa no eximeix de dur a terme les tasques que EliteJove realitzava els altres anys i es condiciona les nits dels dimarts i dels dijous a possibles noves demandes.


PROMOCIÓ ECONÒMICA
	Expedient 83/2019. Autorització mostres de bestiar 67a edició de la Fira de Sant Isidre

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès, en què exposa que durant els dies 10, 11 i 12 de maig de 2019, dins la 67a edició de la Fira de Sant Isidre, el Consell Comarcal del Solsonès té previst dur a terme les tradicionals mostres de bestiar vaquí, oví i equí i demana autorització municipal per dur a terme les mostres de bestiar;
Vist el que disposa el decret 235/1998, de 8 de setembre, sobre la regularització de fires i mercats de bestiar de Catalunya;
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda autoritzar el Consell Comarcal del Solsonès perquè pugui dur a terme les tradicionals mostres de bestiar vaquí, oví i equí els dies 10, 11 i 12 de maig de 2019, dins la 67a edició de la Fira de Sant Isidre, sense perjudici d’altres autoritzacions i permisos que siguin necessaris.


 

El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

